বড়মা বীণাপাণিদেবীর সঙ্গে মুখ্যমন্ত্রী মমতা বন্দ্যোপাধ্যায়ের সম্পর্ক বহু পুরনো। এই ঠাকুরবাড়িকে কেন্দ্র করে একাধিকবার রাজনৈতিক উত্থান-পতন হলেও, বর্তমানে ঠাকুরবাড়িতে তৃণমূলেরই প্রভাব বেশি। বড়মা বীণাপাণিদেবীর বড় বউমা মমতাবালা ঠাকুর তৃণমূল কংগ্রেসের সংসদ সদস্য। ২০১১ সালের বিধানসভা নির্বাচনে গাইঘাটা বিধানসভায় মতুয়া মহাসঙ্ঘের বড়মা বীণাপাণিদেবীর ছোট ছেলে মঞ্জুলকৃষ্ণ ঠাকুরকে তৃণমূল কংগ্রেসের প্রার্থী করেছিলেন তৎকালীন বিরোধী দলনেত্রী মমতা বন্দোপাধ্যায়। মতুয়াদের ভোট সহ সাধারণ মানুষের সমর্থনে মঞ্জুলবাবু ২৫ হাজার ৪৪৭ ভোট জয়ীও হয়েছিলেন। মমতা বন্দ্যোপাধ্যায় তাঁকে মন্ত্রীও করেছিলেন। তারপর থেকে ঠাকুর পরিবার ‘অফিসিয়ালি’ তৃণমূলের দখলে আসে।